H I R D E T M É N Y

LAKOSSÁGI ÉS PARTNERI FELHÍVÁS

A Településképi Arculati Kézikönyv és Rendelet készítésének előzetes tájékoztatási szakaszához

A településkép védelméről szóló 2016. évi LXXIV. törvény bevezette az „arculati kézikönyv” és a „településképi rendelet” fogalmát, és előírja a települési önkormányzatok részére ezek elkészítését.

Ezúton tájékoztatom a Tisztelt lakosságot és az érintett Partnereket, hogy Bakonyszentlászló Község Önkormányzata a 314/2012. (XI.08.) Korm. rend alapján a Településkép Arculati Kézikönyvének és az új településképi rendeletének készítését megkezdi.

**A fenti dokumentumok összeállításához adat- és információgyűjtési céllal, a teljes körű nyilvánosság biztosításának érdekében az Önkormányzat lakossági fórumot tart, melyre Tisztelettel meghívja az érdeklődőket.**

**Helyszín: Kultúrház**

**8432 Fenyőfő, Kossuth u. 10.**

**Időpont: 2017. október 10. (kedd) 16 óra**

A fórum keretében tájékoztatást adunk a kézikönyv és a rendelet készítésével kapcsolatban.

Az önkormányzat szeretettel vár minden érdeklődőt, helyi lakost, vállalkozás, civil- és egyházi szervezet képviselőjét.

Az Arculati Kézikönyv, követendő példák felmutatásával, közérthető formában ad ajánlásokat az építkezőknek, a minél kedvezőbb településkép megvalósulása érdekében. Az arculati kézikönyv a Partnerek ajánlásai és javaslatai alapján kerül összeállításra, így annak kidolgozásában mindenki részt vehet. A közös munkában kérjük aktív részvételüket, várjuk javaslataikat és véleményüket!

Javaslataikat, véleményüket kérjük, hogy 2017. október 10-ig juttassák el papír alapon vagy elektronikusan az Önkormányzati Hivatal elérhetőségeire:

* Cím: **8432 Fenyőfő, Kossuth u. 10.**
	+ - * Email cím: jegyzo@bakonyszentlaszlo.hu

Előre is köszönjük közreműködésüket!

Fenyőfő, 2017. szeptember 29.

 **Klauz Dezső**

 polgármester

Balatonfűzfő Város polgármestere a partnerségi egyeztetés szabályairól szóló 8/2017 (V. 4.) önkormányzati rendelet alapján **elfogadás előtti véleményezés** céljából **lakossági fórumot** tart  **2017. október 18-án, 14:00 órakor.**

**A lakossági fórum helye:** Városháza, Kompolthy terem (8184 Balatonfűzfő, Nike krt. 1.)
**A lakossági fórum témája:** Településképi Arculati Kézikönyv (TAK) megalkotása – munkaközi tájékoztató szakasz.

**A partnerségi egyeztetésben részt vevő partnerek köre:**

1. Balatonfűzfő Város közigazgatási területén ingatlannal rendelkezni jogosult természetes személy, továbbá
2. Balatonfűzfő Város Önkormányzatánál a partnerségi egyeztetésbe az előzetes tájékoztatási szakaszban már bejelentkezett jogi személy, vagy jogi személyiséggel nem rendelkező szervezet.

A partnerek **2017. október 26-ig** észrevételt, véleményt írásos formában tehetnek a következő módon:

1. postai úton, a Balatonfűzfői Közös Önkormányzati Hivatal címére (8184 Balatonfűzfő, Nike krt. 1.) küldött levélben,
2. az Önkormányzati Hivatalban személyesen átadott levélben, vagy
3. bucsi.aniko[kukac]balatonfuzfo.hu e-mail címre.

A fórum tárgyát képező dokumentum [**ITT**](http://www.balatonfuzfo.hu/sites/default/files/tartalmak/onkormanyzat/balatonfuzfo-tak-egyeztetesre.pdf) érhető el.

[Önkormányzat](http://www.balatonfuzfo.hu/kategoria/onkormanyzat)

* 
* 
* 
* 